Február 25.

Névnapok: Géza + Cézár, Décse, Gécsa, Gyécsa, Tacitusz, Taráz, Tarcal, Tarcsa, Tarsa, Tege, Valda, Vanda. Szökőévben e napon 24-e névnapjai vannak, míg a maiak 26-ra esnek.

Események

Politikai események
 1552 – A gyulafehérvári székesegyházban eltemetik Martinuzzi Fráter György bíborost, akit 1551. november 17-én gyilkoltak meg I. Ferdinánd király utasítására.
 1877 – Az alig két éve hivatalban lévő Tisza Kálmán miniszterelnököt meggyőzik, hogy a már Ferenc József által is elfogadott lemondása ellenére folytassa munkáját. Tisza végül a magyar történelem máig második leghosszabb ideig (14 és fél évig) regnáló miniszterelnöke lett. (Orbán Viktor megelőzte 2020. november 30. napján.)
 1947 – Kovács Bélát, a Független Kisgazdapárt (FKGP) főtitkárát a szovjet megszálló hatóságok Budapesten jogellenesen elfogják és a Szovjetunióba szállítják.
 1948 – Fordulat Csehszlovákiában: Klement Gottwald kommunista többségű kormányt alakít.
 1962 – Kína követeli az USA dél-vietnámi fegyveres intervenciójának azonnali befejezését és az amerikai csapatok kivonását.
 1968 – A Hà My-i mészárlás Dél-Vietnámban
 1981 – II.János Pál Hirosimaban  felhívást tett közzé a kiengesztelődésre.
 1986 – A Fülöp-szigeteken megdöntik Ferdinand Marcos elnök diktatúráját.
 1991 – Budapesten aláírják a Varsói Szerződés április 1-jei megszüntetéséről szóló megállapodást.
 1994 – A hebroni mészárlás Palesztinában; Baruch Goldstein izraeli szélsőséges 29 palesztinnal végez egy mecsetben.

Tudományos és gazdasági események
 1883 – Alakuló ülésén létrejön a Magyar Heraldikai és Genealógiai Társaság, és ugyanezen az ülésen megválasztják a Társaság folyóiratának, a Turulnak a két főszerkesztőjét, Nyáry Albertet és Fejérpataky Lászlót.
 1963 – Felszáll az első európai multinacionális fejlesztésű repülőgép, a Transall C–160.

Kulturális események

Irodalmi, színházi és filmes események

Zenei események

Sportesemények

Egyéb események

Születések 
 1611 – Evlija Cselebi török világutazó († 1682 és 1687 között)
 1643 – II. Ahmed az Oszmán Birodalom 22. szultánja († 1695)
 1707 – Carlo Goldoni olasz vígjátékíró († 1793)
 1727 – Armand-Louis Couperin francia zeneszerző, orgonista, csembalóművész († 1789)
 1812 – Kovács Lajos magyar politikus, publicista († 1890)
 1824 – Topits József a  Topits József fia Első magyar gőztésztagyár (Erste ungarische Dampfmehlspeisenfabrik) alapítója és tulajdonosa, amely Magyarország első tésztagyára volt († 1876)
 1842 – Karl May  német író († 1912)
 1844 – Wälder Gyula magyar építész, műegyetemi tanár, az MTA levelező tagja († 1944)
 1865 – Andranik Ozanján örmény tábornok, szabadságharcos, az örmények nemzeti hőse († 1927) 
 1883 – Falcione Kálmán magyar katonatiszt, ügyvéd, országgyűlési képviselő († 1975)
 1904 – Török Sándor magyar író († 1985)
 1912 – Émile Allais világbajnok francia alpesisíző († 2012)
 1913 – Gert Fröbe német színész († 1988)
 1924 – Chuck Leighton amerikai autóversenyző († 2003)
 1930 – Gyöngyössy Imre magyar filmrendező, forgatókönyvíró († 1994)
 1932 – Tony Brooks brit autóversenyző († 2022)
 1934 – Pápai Erzsi Jászai Mari-díjas magyar színésznő érdemes művész († 2017)
 1935 – Bodó Györgyi magyar színésznő
 1937 – Tom Courtenay angol színész 
 1937 – Zsivótzky Gyula olimpiai bajnok kalapácsvető († 2007)
 1939 – Virgil Duda román író
 1941 – Anne Etter, Mohéli (comorei nyelven Mwali) királyi hercegnője, a Comore-szigetek Fejlesztési Társaságának (Association Développement des Îles Comores) elnöke, Szalima Masamba szultána-királynőnek, Mohéli (Mwali) utolsó uralkodójának az unokája
 1943 – George Harrison angol zenész, a Beatles együttes tagja († 2001)
 1944 – François Cevert francia autóversenyző († 1973)
 1944 – Vidovszky László Kossuth-díjas magyar zeneszerző
 1945 – Rózsa Sándor magyar operaénekes, színész
 1948 – Lipp László (László atya) római katolikus pap († 2009)
 1952 – Nyári István Munkácsy Mihály-díjas és Prima regionális díjas magyar festőművész
 1955 – Besztercei Zsuzsa magyar színésznő
 1957 – Németh János magyar színész
 1960 – Ráckevei Anna Jászai Mari-díjas magyar színésznő, érdemes és kiváló művész
 1969 – Lajtai Gábor magyar költő, szerkesztő
 1971 – Sean Astin amerikai színész
 1974 – Dobó Kata magyar színésznő
 1976 – Matatek Judit a Vakvagányok című film főszereplője († 2009)
 1977 – Zováth János magyar labdarúgó
 1978 – Nakazava Júdzsi japán labdarúgó
 1980 – Hegedűs Gyula magyar labdarúgó, hátvéd
 1982 – Flavia Pennetta olasz teniszező
 1983 – Göttinger Pál színész, színházi rendező
 1985 – Uroš Vilovski szerb kézilabdázó
 1985 – Adrian Matei román műkorcsolyázó
 1986 – James és Oliver Phelps angol színész ikrek
 1988
 Cseh Attila magyar vízilabdázó
 Csou Kaj kínai tornász
1992 – Szvoboda Bence magyar motokrosszversenyző († 2023)
1993 – Mary Beth Dunnichay amerikai műugrónő

Halálozások 
 1601 – Robert Devereux Essex 2. grófja, I. Erzsébet angol királynő egykori kegyence (* 1567)
 1634 – Albrecht von Wallenstein csehországi német szárm. katonatiszt, Friedland hercege, német-római császári fővezér (* 1583)
 1723 – Christopher Wren angol tudós, csillagász, földmérő, építész (* 1632) 
 1899 – Paul Julius Reuter, a  Reuters hírügynökség  megalapítója (* 1816)
 1906 – Prielle Kornélia színésznő, a Nemzeti Színház örökös tagja (* 1826)
 1912 – IV. Vilmos luxemburgi nagyherceg (* 1852)
 1944 – Dési Huber István magyar festő- és grafikusművész (* 1895)
 1953 – Szergej Nyikolajevics Vinogradszkij orosz származású francia bakteriológus (* 1856)
 1961 – Hápka Péter ügyvéd, kárpátaljai autonómiapárti magyar politikus, magyarországi országgyűlési képviselő (* 1885)
 1971 – Theodor Svedberg Nobel-díjas svéd kémikus (* 1884)
 1973 – Friss Antal magyar gordonkaművész (* 1897)
 1981 – Bihari József Kossuth-díjas magyar színész, érdemes és kiváló művész (* 1901)
 1983 – Tennessee Williams amerikai drámaíró (* 1911)
 1998 – Vico Torriani svájci énekes, színész, előadóművész (* 1920)
 1999 – Glenn T. Seaborg amerikai vegyész (* 1912)
 2001 – Don Bradman ausztrál krikettjátékos (* 1908)
 2003 – Alberto Sordi olasz színész (* 1920)
 2008 – Ashley Cooper ausztrál autóversenyző (* 1980)
 2014 – Paco de Lucía spanyol flamencogitáros, a modern flamenco egyik megteremtője  (* 1947)
 2016 – Psota Irén kétszeres Kossuth- és kétszeres Jászai Mari-díjas magyar színművésznő, a nemzet színésze (* 1929)
 2020 – Hoszni Mubárak egyiptomi katonatiszt, politikus, Egyiptom elnöke (1981–2011) (* 1928)
 2020 – Kampis Miklós, Kossuth-díjas magyar építész, a nemzet művésze (* 1935)

Ünnepek, emléknapok, világnapok 
 Magyarországon: a kommunista diktatúrák áldozatainak emléknapja. Az Országgyűlés 2000. június 13-án elfogadott határozata értelmében a középfokú oktatási intézményekben minden év február 25-én megemlékezést tartanak a kommunista diktatúrák áldozatairól. A megszálló szovjet katonai hatóságok 1947. február 25-én Kovács Bélát, a Független Kisgazdapárt főtitkárát jogtalanul letartóztatták és a Szovjetunióba hurcolták, ahol nyolc évet töltött fogságban.
 Fülöp-szigetek: a népi hatalom napja
 Kuvait nemzeti ünnepe, a függetlenség kikiáltása

Jegyzetek 

Február napjai